บลจ.ฝันคุ้มเงินฝากลดหนุนปีหน้าโต10%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — อุตสาหกรรมกองทุนฝันหวาน ปีหน้าโต 10% หลังการคุ้มครองเงินฝากลดเหลือ 50 ล้านบาท ตั้งแต่เดือน ส.ค. 2554
นายวนา พูลผล ประธานเจ้าหน้าที่บริหาร บริษัทหลักทรัพย์จัดการกองทุน (บลจ.) ยูโอบี (ไทย) เปิดเผยว่า ในปี 2554 อุตสาหกรรมกองทุนรวมจะมีอัตราการเติบได้ถึง 10% เพราะจะเป็นปีแรกที่สถาบันคุ้มครองเงินฝากลดวงเงินคุ้มครองเหลือไม่เกิน 50 ล้านบาท จากที่คุ้มครองเต็มจำนวนในปัจจุบัน
“ปลายๆ ปีสถาบันคุ้มครองเงินฝากจะลดวงเงินในขั้นแรก เพราะฉะนั้นน่าจะมีเงินฝากจากธนาคารบางส่วนไหลเข้ามาซื้อกองทุนมากขึ้น” นายวนา กล่าว
ทั้งนี้ ตั้งแต่วันที่ 11 ส.ค. 255410 ส.ค. 2555 วงเงินคุ้มครองเงินฝากจะเหลือไม่เกิน 50 ล้านบาท จากการคุ้มครองเต็มจำนวนในปัจจุบัน และลดวงเงินคุ้มครองเหลือไม่เกิน 1 ล้านบาท ตั้งแต่วันที่ 11 ส.ค. 2555 เป็นต้นไป
ข้อมูลจากสมาคมบริษัทจัดการลงทุน เมื่อสิ้นปี 2552 อุตสาหกรรมกองทุนรวมมีสินทรัพย์ภายใต้การบริหาร 1.85 ล้านล้านบาท และเพิ่มขึ้นเป็น 1.96 ล้านล้านบาท ณ วันที่ 12 พ.ย. หรือเพิ่มขึ้น 6.1% 
“ปีนี้กองทุนเกาหลีใต้ไม่ได้ให้ผลตอบแทนดีเหมือนปีที่ผ่านๆ มา ทำให้มีเงินที่ครบกำหนดไหลออกไปบ้าง ขณะที่บริษัทเอกชนออกหุ้นกู้มาค่อนข้างมาก รวมทั้งธนาคารพาณิชย์ที่เสนอดอกเบี้ยเงินฝากที่จูงใจ จึงทำให้ภาพรวมของอุตสาห กรรมกองทุนรวมในปีนี้เติบโตไม่มากนัก” นายวนา กล่าว
บลจ.ที่มีสินทรัพย์เพิ่มขึ้นมากที่สุด คือ บลจ.กรุงไทย เพิ่มขึ้น 8.91 ล้านบาท หรือ 54.59% รองมาเป็น บลจ.กสิกรไทย เพิ่มขึ้น 7.31 หมื่นล้านบาท หรือ 19.08% และ บลจ.ไทยพาณิชย์ เพิ่มขึ้น 2.69 หมื่นล้านบาท หรือ 6.43%
ขณะที่ บลจ.ที่มีสินทรัพย์สุทธิลดลงมากที่สุด คือ บลจ.ไอเอ็นจี (ประเทศไทย) ลดลง 8.92 หมื่นล้านบาท หรือ 68.86% บลจ.นครหลวงไทย ลดลง 1.03 หมื่นล้านบาท หรือ 26.45% และ บลจ.บัวหลวง ลดลง 7,500 ล้านบาท หรือ 4.59%